ระเบียบกรมสรรพสามิตระเบียบกรมสรรพสามิตว่าด้วยวิธีการเงื่อนไขและแนวทางปฏิบัติเกี่ยวกับการปิดและขีดฆ่าแสตมป์ยาสูบอัตราค่าแสตมป์ยาสูบ๐.๐๐ บาท สำหรับยาเส้นของผู้ได้รับอนุญาตให้เพาะปลูกต้นยาสูบเพื่อทำยาเส้นจากใบยาที่ปลูกและหั่นเองและได้ขายยาเส้นที่ทำได้ให้แก่ผู้ประกอบอุตสาหกรรมยาสูบพ.ศ. ๒๕๕๖ อาศัยอำนาจตามมาตรา ๔๒ แห่งพระราชบัญญัติยาสูบ พ.ศ. ๒๕๐๙และเพื่ออนุวัติตามความในข้อ ๘ แห่งประกาศกรมสรรพสามิต เรื่องหลักเกณฑ์และวิธีการขออนุญาต การออกใบอนุญาตและเงื่อนไขว่าด้วยการเพาะปลูกต้นยาสูบลงวันที่ ๒๘ กันยายน พ.ศ. ๒๕๓๕ ซึ่งแก้ไขเพิ่มเติมโดยประกาศกรมสรรพสามิต เรื่องหลักเกณฑ์และวิธีการขออนุญาต การออกใบอนุญาตและเงื่อนไขว่าด้วยการเพาะปลูกต้นยาสูบฉบับที่ ๓ (พ.ศ. ๒๕๕๖) กรมสรรพสามิตจึงวางระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบกรมสรรพสามิต ว่าด้วยวิธีการเงื่อนไขและแนวทางปฏิบัติเกี่ยวกับการปิดและขีดฆ่าแสตมป์ยาสูบอัตราค่าแสตมป์ยาสูบ๐.๐๐ บาท สำหรับยาเส้นของผู้ได้รับอนุญาตให้เพาะปลูกต้นยาสูบเพื่อทำยาเส้นจากใบยาที่ปลูกและหั่นเองและได้ขายยาเส้นที่ทำได้ให้แก่ผู้ประกอบอุตสาหกรรมยาสูบ พ.ศ. ๒๕๕๖ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาระเบียบประกาศ หรือคำสั่งอื่นใดที่ขัดหรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้ผู้เพาะปลูกต้นยาสูบหมายความว่า ผู้ได้รับอนุญาตให้เพาะปลูกต้นยาสูบเพื่อทำยาเส้นจากใบยาที่ปลูกและหั่นเองและได้ขายยาเส้นนั้นแก่ผู้ประกอบอุตสาหกรรมยาสูบยาเส้น หมายความว่ายาเส้นที่ผู้ได้รับอนุญาตให้เพาะปลูกต้นยาสูบทำจากใบยาที่ปลูก และหั่นเองผู้ประกอบอุตสาหกรรมยาสูบหมายความว่า ผู้ได้รับใบอนุญาตให้ประกอบอุตสาหกรรมยาสูบจากอธิบดีกรมสรรพสามิตที่ซื้อยาเส้นจากผู้เพาะปลูกต้นยาสูบมาใช้เป็นวัตถุดิบในการผลิตยาเส้นแสตมป์ยาสูบ หมายความว่าแสตมป์ยาสูบที่มีมูลค่า ๐.๐๐ บาทที่จ่ายให้แก่ผู้ได้รับอนุญาตให้เพาะปลูกต้นยาสูบเพื่อทำยาเส้นจากใบยาที่ปลูกและหั่นเองเพื่อนำไปปิดบนซองยาเส้นก่อนขายยาเส้นให้แก่ผู้ประกอบอุตสาหกรรมยาสูบข้อ ๕ถ้าผู้เพาะปลูกต้นยาสูบประสงค์จะขายยาเส้นที่ทำได้ให้แก่ผู้ประกอบอุตสาหกรรมยาสูบเพื่อคิดค่าแสตมป์ยาสูบอัตรา๐.๐๐ บาท ให้ยื่นใบขอเบิกแสตมป์ยาสูบต่อเจ้าพนักงานสรรพสามิต ณสำนักงานสรรพสามิตพื้นที่หรือสำนักงานสรรพสามิตพื้นที่สาขาที่อนุญาตให้ทำการเพาะปลูกต้นยาสูบแล้วแต่กรณี ก่อนการจำหน่ายยาเส้นให้แก่ผู้ประกอบอุตสาหกรรมยาสูบ ตามแบบ ๑ที่แนบท้ายระเบียบนี้ข้อ ๖เมื่อเจ้าพนักงานสรรพสามิตตรวจสอบใบขอเบิกแสตมป์ยาสูบตามข้อ ๕ แล้วเห็นว่ามีรายละเอียดถูกต้องครบถ้วน ก็ให้จ่ายแสตมป์ยาสูบแก่ผู้เพาะปลูกต้นยาสูบตามปริมาณจำนวนซองยาเส้นที่ประสงค์จะขายข้อ ๗ก่อนการส่งมอบยาเส้นให้แก่ผู้ประกอบอุตสาหกรรมยาสูบให้ผู้เพาะปลูกต้นยาสูบนำยาเส้นใส่ซอง และขีดฆ่าแสตมป์ยาสูบด้วยเครื่องหมายวันเดือน ปี และใช้กาวอย่างดีทาด้านหลังดวงแสตมป์ยาสูบให้ทั่ว แล้วปิดตรงรอยสำหรับเปิดซองให้แนบแน่นสนิทจนไม่สามารถแกะลอกได้ซึ่งเมื่อนำยาเส้นออกจากซองเมื่อใดแสตมป์ยาสูบที่ปิดอยู่จะต้องถูกทำลายเสียสภาพไปจากเดิมทันทีข้อ ๘ให้เจ้าพนักงานสรรพสามิตจัดทำรายงานการออกใบอนุญาตให้เพาะปลูกต้นยาสูบตามแบบ๒ และรายงานการจำหน่ายยาเส้นและการจ่ายแสตมป์ยาสูบให้แก่ผู้เพาะปลูกต้นยาสูบตามแบบ๓ ที่แนบท้ายระเบียบนี้ และให้แจ้งกรมสรรพสามิตทราบภายในวันที่ ๑๕ ของเดือนถัดไปข้อ ๙ให้สำนักงานสรรพสามิตพื้นที่หรือสำนักงานสรรพสามิตพื้นที่สาขาที่มีโรงอุตสาหกรรมยาสูบของผู้ประกอบอุตสาหกรรมยาสูบตั้งอยู่ในเขตพื้นที่แล้วแต่กรณีจัดเจ้าหน้าที่ออกตรวจปฏิบัติการโรงอุตสาหกรรมยาสูบตามความเหมาะสมและจำเป็นแต่อย่างน้อยปีละ ๒ ครั้ง เพื่อแนะนำให้ปฏิบัติให้ถูกต้องตามที่กฎหมายกำหนดแล้วรายงานผลการตรวจให้กรมสรรพสามิตทราบภายในวันที่ ๑๕ของเดือนถัดจากเดือนที่มีการเข้าตรวจข้อ ๑๐ให้อธิบดีกรมสรรพสามิตเป็นผู้รักษาการตามระเบียบนี้ประกาศณ วันที่ ๓๑ มกราคม พ.ศ. ๒๕๕๖จุมพล ริมสาครรองอธิบดีรักษาการในตำแหน่งที่ปรึกษาด้านการพัฒนาและบริหารการจัดเก็บภาษีรักษาราชการแทนอธิบดีกรมสรรพสามิต[เอกสารแนบท้าย]๑. ใบขอเบิกแสตมป์ยาสูบ(สำหรับผู้เพาะปลูกต้นยาสูบทำจากใบยาที่ปลูกและหั่นเองและได้ขายยาเส้นนั้นแก่ผู้ประกอบอุตสาหกรรมยาสูบ) (แบบ ๑)๒. รายงานการออกใบอนุญาตให้เพาะปลูกต้นยาสูบ (แบบ ๒)๓.รายงานการจำหน่ายยาเส้นและการจ่ายแสตมป์ยาสูบให้แก่ผู้เพาะปลูกต้นยาสูบ (แบบ ๓)(ดูข้อมูลจากภาพกฎหมาย)ปริยานุช/ผู้จัดทำ๗ กุมภาพันธ์๒๕๕๖โชติกานต์/ผู้ตรวจ๑๑ กุมภาพันธ์๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๗ ง/หน้า ๑/๕ กุมภาพันธ์ ๒๕๕๖